ROMÂNIA
JUDEȚUL BACĂU
CONSILIUL   LOCAL   AL   COMUNEI  LIVEZI  

                                                             HOTĂRÂRE
                                                Nr.   49        din   17.08. 2026
privind aprobarea modalității de gestiune directă a serviciului de transport public local de persoane, prin intermediul  aparatului de specialitate al Primarului Comunei LIVEZI ,


Consiliul Local al Comunei LIVEZI , întrunit în ședință extraordinară de îndată  în data de 17.08.2026

Având în vedere:

- Referatul de aprobare al Primarului nr.6714/17.08.2026
- Raportul de specialitate al compartimentului de resort nr.6712/17.08.2026;
- Avizele comisiilor de specialitate cu nr…………………………………………..;
- prevederile art.3,  art.4, alin.(4), art. 16 din Legea nr. 92/2007 a serviciilor de transport public local, republicată, cu modificările și completările ulterioare;
- prevederile Ordonanței Guvernului nr. 27/2011 privind transporturile rutiere, cu modificările și completările ulterioare;
- prevederile Regulamentului (CE) nr. 1370/2007 al Parlamentului European și al Consiliului privind serviciile publice de transport feroviar și rutier de călători;;
-REGULAMENTUL (CE) nr. 1071/2009 al Parlamentului European si al Consiliului din 21  octombrie 2009 de stabilire a unor norme comune privind condiţiile care trebuie îndeplinite pentru exercitarea ocupaţiei de operator de transport rutier și de abrogare a Directivei 96/26/CE a Consiliului;
- ORDIN pentru aprobarea Ghidului specific — Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C10, componenta 10 — Fondul local – Axa de investitii: I.1.1 - Înnoirea parcului de vehicule destinate transportului public (achiziția de vehicule nepoluante).
- Hotărârii Consiliului Local nr. 8 din 25.02.2026  privind aprobarea Studiului de oportunitate și aprobarea înființării Serviciului de transport public local de persoane, prin curse regulate, în comuna LIVEZI , județul Bacau,  precum si a  Regulamentului de organizare și funcționare al acestuia;

În temeiul art. 129 alin. (2) lit. d), alin. (7) lit. n) și art. 139 din O.U.G. nr. 57/2019 privind Codul administrativ,

                                                         H O T Ă R Ă Ș T E :

Art. 1. Se aprobă organizarea și funcționarea serviciului de transport public local de persoane prin curse regulate, în modalitatea de gestiune directă din cadrul aparatului de specialitate al Primarului Comunei LIVEZI .

                                                                     2. 
Art.2 Se aprobă Studiul de oportunitate privind organizarea și administrarea serviciului public local de transport persoane în gestiune directă precum și Regulamentul  Serviciului de transport public local de persoane, prin curse regulate, în Comuna Livezi , județul Bacău, conform anexei nr. 1 si 2 la prezenta hotărâre.

Art. 3  Indicatorii de performanță ai serviciului  de transport public local de persoane, au fost aprobați conform HCL nr. 8/ 25.02.2026.

Art. 4 Se aprobă Graficul de circulație privind transportul local de persoane în Comuna LIVEZI , județul bacău, conform Anexei nr. 3 la prezenta hotărâre.

Art. 5. Serviciul prevăzut la art. 1 va utiliza microbuzul electric achiziționat prin Planul Național de Redresare și Reziliență și va fi organizat cu respectarea legislației specifice privind transportul public local de persoane și a obligațiilor asumate prin contractul de finanțare.

Art. 6. Aparatul de specialitate al Primarului, prin CompartimentulTransport public local de persoane,  asigură administrarea, coordonarea, monitorizarea și exploatarea serviciului de transport public local de persoane, precum și îndeplinirea obligațiilor ce revin autorității locale.

Art.7.  În vederea asigurării desfășurării serviciului de transport public local de persoane în condițiile prevăzute de legislația în vigoare, se mandatează Primarul Comunei LIVEZI  să asigure desemnarea sau contractarea unui manager de transport care îndeplinește condițiile legale pentru exercitarea acestei calități și să întreprindă toate demersurile necesare pentru organizarea și funcționarea serviciului. 

Art. 8. Primarul Comunei LIVEZI   va asigura ducerea la îndeplinire a prevederilor prezentei hotărâri.

Art. 9. Prezenta hotărâre va fi comunicată, prin grija Secretarului General, Institutiei Prefectului – Judetul Bacau, Primarului comunei LIVEZI , Compartimentului Buget, Contabilitate, Venituri, Compartimentului Achizitii publice,  va fi făcută publică, în condițiile legii si publicata pe site-ul www.comunalivezi.ro . 

Hotararea  a fost  aprobată  cu  cvorumul necesar    , unanimitate            de voturi     ,  10  voturi   pentru  ,    10  consilieri  prezenti  din   15  consilieri   alesi  și  validați.



